הישרדות: טוקנטינס – הגבהים הברזילאים

**הישרדות: טוקנטינס – הגבהים הברזילאים** (באנגלית: **Survivor: Tocantins – The Brazilian Highlands**), ידועה גם כ**הישרדות: טוקנטינס**, היא העונה השמונה עשרה של תוכנית המציאות האמריקאית "הישרדות". העונה, אשר צולמה בג'לפאו, טוקנטינס שבברזיל מ-2 בנובמבר עד 10 בדצמבר 2008, עלתה לשידור ברשת השידור האמריקאית CBS ב-12 בפברואר 2009 עד הגמר ששודר ב-17 במאי באותה שנה, אשר ג'יימס "ג'יי.טי" תומאס הבן הוכרז לשורד האחרון על פני סטיבן פישבך.

ג'יימס "ג'יי.טי" תומאס הבן נבחר לשורד האחרון בפרק האחרון ב-17 במאי 2009, כשהביס את סטיבן פישבך בהצבעה פה אחד.  בנוסף, ג'יי.טי זכה בתואר "חביב הקהל", וזכה בהצבעת האוהדים על פני תמרה "טאג'" ג'ונסון-ג'ורג' וסיירה ריד. תומאס היה השורד השני בגרסה האמריקאית של התוכנית שניצח בהצבעה פה אחד, אחרי ארל קול מ"הישרדות: פיג'י", אבל הראשון שלא קיבל קולות לאורך העונה וגם ניצח בהצבעה פה אחד. עונה זו היא העונה האחרונה שתכלול גמר של שני שורדים עד העונה העשרים ושמונה, "הישרדות: קאגיאן – כוח נגד מוח נגד יופי".

## מתמודדים
עונה 18 כוללת מ-16 שורדים חדשים, מחולקים לשני שבטים – **ג'לפאו** ו**טימבירה**. שמו של שבט האיחוד הוא **פורזה**, פירושו כוח.

### הופעות עתידיות
ג'יימס "ג'יי.טי" תומאס הבן, בנג'מין "קואוץ'" וייד וטייסון אפוסטול חזרו להתחרות ב"גיבורים נגד נבלים". וייד חזר בפעם השלישית ב"האוקיינוס השקט הדרומי". אפוסטול חזר להתחרות בפעם השלישית ב"דם נגד מים" עם בת זוגו רייצ'ל פאולג'ר. סטיבן פישבך חזר להתחרות ב"הישרדות: קמבודיה – הזדמנות שנייה". תומאס חזר בפעם השלישית שלו ב"משני משחק". אפוסטול חזר להתחרות ב"מנצחים במלחמה" (לאחר שניצח ב"דם נגד מים").

מחוץ ל"הישרדות", אפוסטול השתתף בעונה הראשונה של "האתגר: ארצות הברית".

## סיכום עונה
השורדים חולקו לשני שבטים, טימבירה וג'לפאו. עם זאת, לפני שהמשחק התחיל, ג'ף הצהיר שכל שבט יצביע עבור שורד שלא יבצע את הטרק בדרך למחנה. החברים שנבחרו, סיירה מטימבירה וסנדי מג'לפאו, הניחו שהם הודחו, אבל אז התברר כי השתיים יוטסו לאתרי הקמפינג שלהם, בעוד השאר נאלצו לבצע את הטרק במשך ארבע שעות כשהם נושאים אספקה. בסופו של דבר, סנדי הודחה לפני האיחוד, אבל לא לפני שקרולינה בת השבט הודחה ראשונה. סיירה נכנסה לחבר המושבעים.

גם פסלון החסינות וגם אי הגלות היו במשחק, עם רמזים לפסלונים שזמינים בגלות. השבט המנצח של כל משימת פרס יוכל לבחור חבר אחד מהשבט המפסיד שיוגלה, בעוד שהשחקן המוגלה יוכל לבחור חבר מהשבט המנצח שיצטרף אליו. ברנדן מטימבירה ותאג' מג'לפאו יצרו ברית סודית בין שבטים בשביל שלב האיחוד, וצירפו גם את סיירה וסטיבן. חברי הברית ביקרו רבות בגלות, והבטיחו את שני פסלוני החסינות על ידי שיתוף הרמזים. לאחר שג'יי.טי נתקל בטעות בפסלון החסינות בכיסו של סטיבן, תאג' וסטיבן הסכימו לצרף את ג'יי.טי  לברית משלהם, והשלושה החליטו לחלוק את השימוש בפסלון החסינות. שבט טימבירה הצליח לזכות בשלושת משימות החסינות האחרונות, והשאירה את תאג', ג'יי.טי, סטיבן וג'ו כחברי ג'לפאו היחידים שנותרו. זמן קצר לאחר האיחוד, ג'ו פונה מהמשחק עקב זיהום בברך.

לאחר פינויו של ג'ו מהמשחק, לטימבירה היה יתרון מספרי גדול על ג'לפאו, עלייה של שישה שחקנים לשלושה. עם זאת, טימבירה התחלקה למספר פלגים: קואוץ', טייסון ודבי, ברנדן וסיירה, וארין נשארה לבד. בריתו של קואוץ' החליטה ליישר קו עם ג'יי.טי וסטיבן בניסיון להפיל את ברנדן וסיירה. כשברנדן וסיירה פועלים מרוחקים, תאג' וסטיבן החליטו לבגוד בברית הגלות שלהם; ברנדן לא השתמש בפסלון החסינות שלו והודח. עם ההתנגדות בין טימבירה שנחשפה, ג'יי.טי, סטיבן ותאג' יישרו קו עם ארין, מנווטים בין שני פלגי טימבירה כדי להדיח את כולם, והפכו לרביעייה האחרונה.

לאחר שהדיחה את תאג' מהמשחק בשל הסבירות שלה לזכות בהצבעה של חבר המושבעים, ג'יי.טי הדיח את ארין לאחר שניצח במשימת החסינות השלישית שלו ברציפות, והביא את סטיבן למועצת השבט האחרונה. הביצועים הגרועים של סטיבן במועצת השבט הסופית בשילוב עם החביבות של ג'יי.טי הובילו את חבר המושבעים פה אחד להצביע עבור ג'יי.טי והכתירו אותו כ"השורד האחרון", מתוך אמונה שג'יי.טי שיחק משחק חזק יותר בהשוואה לסטיבן.

## טבלת הצבעות

## קישורים חיצוניים
* Official CBS Survivor: Tocantins Website

## הערות שוליים

טוקנטינס – הגבהים הברזילאים